  Виталий Пронин Ог дас ар талэсь азьло странаямы мытэмын вал муниципал реформа - выль сямен радъяськизы интыосысь аскивалтонъя ёзъёс. Та дырлы шараяны луоз ни уно лыдпусъёсты: соос пусъемын Удмурт Республикаысь Кун Кенешысь Кунэз радъянъя, интыысь аскивалтонъя ялан ужась комиссилэн кичӧлтэмезъя дасям бичетын. Та дырлы тодмо луиз: 2003-тӥ арысен туннэ нуналозь Удмуртилэн карта вылысьтыз ышемын ваньзэ-ӧвӧлзэ 129 гурт. Юртъёс отын, оло, кылемын ай, но документъёсъя отын нокин уг улы.Кытчы пыриз отысь калык? Кун Кенешысь Кунэз радъянъя, интыысь аскивалтонъя ялан ужась комиссие пырисьёс пусъемъя, уноез калык улыны выжиз мукет интыосы, тужгес но трос - ёрос центръёсы. Угось куд-ог бадӟым гуртъёсын, озьы ик черкогуртъёсын улӥсьёслэн лыдзы одӥг но ӝыны, кык поллы ятыргес луиз.Елена Тугашова Туспуктэм: taxiline.net Теги: гурт калык  